als_Latn dik_Latn sag_Latn
Akademia Diplomatike e Republikës së Kosovës është themeluar më 8 mars 2012 me vendimin e Qeverisë nr. 03/65, si institucion publik që ka për qëllim përgatitjen dhe trajnimin e anëtarëve të stafit diplomatik dhe zyrtarëve të tjerë që shërbejnë nëpër misionet e Republikës së Kosovës jashtë vendit. Akademia në fushën e politikës së jashtme, do të ndërmerr detyra që kanë karakter edukimi, trajnimi dhe këshillimi si dhe karakter hulumtues.
Akademia Diplomatike është institucion i pavarur, që në bashkëpunim me Ministrinë e Punëve të Jashtme të Republikës së Kosovës ka për qëllim të zhvillojë aftësitë (diplomatike) profesionale të diplomatëve dhe shërbyesve tjerë civil që merren me çështje ndërkombëtare apo punojnë në një ambient ndërkombëtar.
Akademia Diplomatike ka për qëllim të arrijë këtë duke:
Akademia Diplomatike ka për qëllim të bashkojë përvojën dhe ekspertizën vendore dhe ndërkombëtare - siç parashihet në rregulloren me nr. 01/2012 mbi funksionimin e Akademisë Diplomatike të Republikës së Kosovës - për t'u bërë kështu institucioni kryesor për diplomaci dhe marrëdhënie ndërkombëtare në Kosovë. Deri në fund të vitit 2017, Akademia Diplomatike do të ketë trajnuar një gjeneratë të re të diplomatëve të suksesshëm dhe shërbyesve tjerë civil, që punojnë në çështje ndërkombëtare apo në një ambient ndërkombëtar, si dhe do të ketë zhvilluar kapacitetet e veta didaktike dhe organizative për të krijuar kurrikulën, që do të plotësojë në mënyrë efektive nevojat e trajnimit për MPJ-në dhe Ministritë tjera. Përmes këtyre aktiviteteve, Akademia Diplomatike do të forcojë kapacitetet e Kosovës për të promovuar interesat e veta dhe për të marrë pjesë në mënyre efektive në ambientin ndërkombëtar.
Akademia Diplomatike e Kosovës përbëhet nga 4 anëtarë të stafit: drejtori, zyrtari i lartë në AD, zyrtar i lartë për trajnime dhe zhvillim dhe një asistent administrativ, kurse selia e AD-së gjendet në Prizren.
als_Latn als_Latn als_Latn als_Latn als_Latn